* ***APIA: se prelungește termenul de depunere a cererilor pentru prima împădurire***

Agenţia de Plăţi și Intervenţie pentru Agricultură (APIA) informează că cea de a 5-a sesiune de depunere a Cererilor de sprijin pentru „Schema de ajutor de stat „Sprijin pentru prima împădurire şi crearea de suprafeţe împădurite”, aferentă Măsurii 8 „Investiţii în dezvoltarea zonelor împădurite şi îmbunătăţirea viabilităţii pădurilor”, Submăsura 8.1 „Împăduriri şi crearea de suprafeţe împădurite” din cadrul PNDR 2014 – 2020, se prelungește până la data de 26 februarie 2021 (inclusiv).

Cererile însoţite de documentele specificate în Ghidul Solicitantului se depun la Centrele Judeţene APIA. Solicitantul sprijinului trebuie să îndeplinească condiţiile prevăzute în schema de ajutor de stat și detaliate în Ghidului Solicitantului pentru schema de ajutor de stat aprobat prin Ordinul Ministrului Agriculturii și Dezvoltării Rurale nr. 208/2020, ghid publicat pe site-ul APIA, secţiunea „Măsuri de sprijin și IACS”, subsecţiunea „Măsuri delegate din PNDR”.

[*Sursa: APIA*](http://n10.n1.tema.)

# *****Accesul IMM-urilor pe noi piețe, susținut de Uniunea Europeană*****

Agenția pentru Dezvoltare Regională Centru vă informează care sunt organizațiile, structurile și serviciile pe care Uniunea Europeană le-a dezvoltat pentru a veni în sprijinul internaționalizării întreprinderilor mici și mijlocii.

IMM-urile continuă să se confrunte cu o serie de obstacole care le împiedică să devină mai active pe plan internațional și să beneficieze de comerțul transfrontalier. Printre aceste obstacole se numără lipsa de cunoștințe privind piețele și oportunitățile de afaceri externe, reglementările complexe și barierele administrative, precum și resursele insuficiente pentru internaționalizare. Sprijinirea întreprinderilor pentru a depăși în mod eficace aceste obstacole este o prioritate a agendei UE, cu o serie de inițiative care răspund nevoilor IMM-urilor în acest sens. Acestea includ, în special, Rețeaua întreprinderilor europene (EEN), inițiativa „[Startup Europe](http://n10.n1.tema.ro/rewrite/MjAyMDEyMTExMDAwMTY2NmE4ODFmMDIwNWUzM2I2Njc5ZThjOWJkMTBhOWUyYzo2MTQ0NzgtODA3NDU4ODY5L2h0dHBzOi8vZWMuZXVyb3BhLmV1L2RpZ2l0YWwtc2luZ2xlLW1hcmtldC9lbi9zdGFydHVwLWV1cm9wZQ==)”, sprijinul acordat prin intermediul Instrumentului pentru IMM-uri și al fondurilor structurale și de investiții europene, precum și alte inițiative din cadrul Programului pentru competitivitatea întreprinderilor și a întreprinderilor mici și mijlocii (COSME).

Strategia UE referitoare la IMM-uri, care este expusă în „Small Business Act” (SBA) pentru Europa, document lansat de Comisie în iunie 2008, aprobat de Consiliul European în decembrie 2008 și revizuit în 2011, adresa un apel UE și statelor membre pentru a sprijini IMM-urile și a le încuraja să beneficieze de creșterea piețelor din exteriorul UE, în special printr-un sprijin specific pieței și prin activități de formare pentru întreprinderi. Revizuirea SBA a pus în evidență în și mai mare măsură necesitatea sprijinului oferit de Comisie în domenii precum facilitarea accesului pe piață, eliminarea barierelor netarifare, orientările privind problemele de reglementare, standardizarea și evaluarea conformității.

În ceea ce privește infrastructura de sprijin, [Rețeaua întreprinderilor europene (EEN)](http://n10.n1.tema.ro/rewrite/MjAyMDEyMTExMDAwMTY2NmE4ODFmMDIwNWUzM2I2Njc5ZThjOWJkMTBhOWUyYzo2MTQ0NzgtODA3NDU4ODY5L2h0dHBzOi8vZWVuLmVjLmV1cm9wYS5ldS8=" \t "_blank) nu ajută doar întreprinderile, în special IMM-urile, să beneficieze de avantajele pieței interne, ci oferă și sprijin pentru internaționalizarea IMM-urilor. Partenerii rețelei din statele membre sunt frecvent găzduiți de organizații de sprijin pentru întreprinderi la nivel național și local, contribuind astfel la integrarea structurilor de sprijin din toate țările. Rețeaua sprijină IMM‑urile prin intermediul unui număr de peste 600 de parteneri locali în întreaga lume: în mod specific, un IMM va solicita sprijin și îndrumare la nivel local în momentul în care decide să își internaționalizeze activitatea, indiferent dacă dorește să exploateze oportunitățile comerciale ale pieței unice sau să intre pe piețe din afara UE.

Noua versiune a strategiei de acces pe piețe a Comisiei, care prevede un parteneriat între Comisia Europeană, statele membre și comunitatea întreprinderilor din UE, aduce o contribuție esențială în ceea ce privește sprijinirea internaționalizării IMM-urilor europene. IMM-urile sunt din ce în ce mai active pe piețele de export și se confruntă deseori cu cele mai mari provocări în abordarea barierelor comerciale. IMM-urile beneficiază de abordarea axată pe parteneriat atât în interiorul UE, cât și pe piețele din afara UE. Această cooperare se realizează, printre altele, prin echipe specifice dedicate accesului la piețe pe principalele piețe de export, conduse de Delegația Uniunii Europene.

[*Sursa: ADR CENTRU*](http://n10.n1.tema.ro/rewrite/MjAyMDEyMTExMDAwMTY2NmE4ODFmMDIwNWUzM2I2Njc5ZThjOWJkMTBhOWUyYzo2MTQ0NzgtODA3NDU4ODY5L2h0dHA6Ly93d3cuYWRyY2VudHJ1LnJvL2NvbXVuaWNhcmUvYWNjZXN1bC1pbW0tdXJpbG9yLXBlLW5vaS1waWV0ZS1zdXN0aW51dC1kZS11bml1bmVhLWV1cm9wZWFuYS8=)

* ***OPAM: Operatorii economici din domeniul acvaculturii care au înregistrat o reducerea temporară a vânzărilor în anul 2020 își pot depune cererile de finanțare***

AM POPAM a anunțat, începând cu data de 11.12.2020, deschiderea sesiunii de depunere aferentă apelului nr.1 pentru depunerea cererilor de finanțare din cadrul măsurii II.11 – Măsuri de sănătate publică.

**Solicitanții eligibili** în vederea acordării sprijinului financiar nerambursabil sunt operatorii economici care își desfășoară activitatea în domeniul acvaculturii și care trebuie să îndeplinească următoarele condiții:

* Solicitantul desfășoară în mod legal activitate în domeniul acvaculturii și deține în exploatare amenajări piscicole care au înregistrat reducerea temporară a vânzărilor de pește din producția proprie, ca urmare a epidemiei de COVID-19;
* Solicitantul nu se află în stare de faliment, în situație de insolvență sau de lichidare, reorganizare, fuziune;
* Solicitantul nu a fost declarat vinovat cu privire la fraudarea fondurilor europene sau națioanle în baza unei hotărâri definitive și irevocabile emisă de o instanță de judecată;
* Solicitantul nu se află în situațiile prevăzute la art.10 din Regulamentul UE nr. 508/2014.

**Activități eligibile**

* POPAM poate sprijini compensarea operatorilor din acvacultură care au înregistrat reducerea temporară a vânzărilor în anul 2020, în perioada de referință, ca urmare a epidemiei de COVID-19.

Apelul are o alocare financiară de 24.696.509,88 lei.

Ajutorului public este de 100% din valoarea compensației.

Proiectele pot fi depuse până la **10.02.2021, ora 23:59**

[*Sursa: POPAM*](http://n10.n1.tema.ro/rewrite/MjAyMDEyMTQxMDAwMTgxMjlmOTY1ODA5OGEyZWQ3ZTFmN2U3MGM1MTk1ZDQ3Yzo2MTQ3NzItODA5ODM2MTE0L2h0dHBzOi8vYW1wZXN0ZS5yby9pbmZvcm1hcmkvYW51bnR1cmktbGFuc2FyaS1hcGVsdXJpLzEwMjItYW51bnQtcHJpdmluZC1sYW5zYXJlYS1hcGVsdWx1aS1uci0xLWRlLWNlcmVyaS1kZS1maW5hbnRhcmUtbWFzdXJhLWlpLTExLW1hc3VyaS1kZS1zYW5hdGF0ZS1wdWJsaWNhLmh0bWw=)

# APIA efectuează plata ajutorului de stat în sectorul creșterii animalelor

Ministerul Agriculturii și Dezvoltării Rurale a informat ieri, 15 decembrie 2020, faptul că Agenția de Plăți și Intervenție pentru Agricultură (APIA), prin Centrele Județene, efectuează plata ajutorului de stat în sectorul creșterii animalelor, diferențe aferente lunilor februarie, iunie si trimestrul al II-lea, iulie, august, septembrie si trimestrul al III-lea 2020.

Suma totală autorizată la plată este de 4.800.023,15lei și se acordă de la bugetul de stat, prin bugetul Ministerului Agriculturii și Dezvoltării Rurale (MADR), pentru un număr de 48 de solicitanți care au accesat această formă de ajutor de stat.

[*Sursa: MADR*](http://n10.n1.tema.ro/rewrite/MjAyMDEyMTYwOTU5NDYzMTBhNGVlMTgzMzQ0NjA3MDU0N2NhNWQxNmNlYzU0Mjo2MTUwNzEtODEyMjE1ODE5L2h0dHA6Ly93d3cuYXBpYS5vcmcucm8vZmlsZXMvbmV3c19maWxlcy9DUF9QbGF0YV9hanV0b3JfYW1lbGlvcmFyZV9yYXNlXzE1LjEyLjIwMjAucGRm)

***Prelungire Sesiune PNDR privind împădurirea***

Sesiunea nr. 5 de depunere a cererilor de sprijin pentru Schema de ajutor de stat "Sprijin pentru prima împădurire și crearea de suprafețe împădurire”, aferentă submăsurii 8.1 „Împăduriri și crearea de suprafețe împădurite” din cadrul PNDR 2014-2020, se prelungește până la data de 26.02.2021.

Ghidul solicitantului pentru Schema de ajutor de stat "Sprijin pentru prima împădurire și crearea de suprafețe împădurite” aferent sesiunii nr. 5 de depunere a cererilor de sprijin, precum și documentele relevante pentru implementarea schemei de ajutor de stat sunt publicate pe site-ul APIA - http://www.apia.org.ro , la secțiunea Măsuri de sprijin și IACS, respectiv Măsuri delegate din PNDR.

*Sursa: APIA*